
PRAVILNIK O KORIŠĆENJU TOKENA NA MANIFESTACIJI
1. Svrha upotrebe tokena na manifestaciji
Sistem tokenizacije uveden je radi jednostavnijeg, transparentnijeg i kontrolisanog procesa nagrađivanja kreativnosti, inovativnosti i motivisanosti učesnika od strane posetilaca na manifestaciji. Token predstavlja internu obračunsku jedinicu koja se koristi za nagrađivanje proizvoda na događaju i kasniju zamenu za poklon-kartice (Gift kartice). Posetilac može dodeliti Token timu bez preuzimanja proizvoda. Predaja proizvoda nije uslov za dodelu Tokena niti protivčinidba za njih.
2. Definisanje tokena
Organizator manifestacije izrađuje tokene u obliku kartice u vrednosti od 500,00 RSD po tokenu. 
3. Prodaja tokena
· Tokom trajanja manifestacije organizuje se poseban prodajni pult za kupovinu tokena od strane posetilaca
· Na prodajnom pultu se vrši evidentiranje svake transakcije putem fiskalne kase
· Prodaju obavlja angažovano osoblje koje vodi evidenciju o količini preuzetih i prodatih tokena
· Organizator vodi evidenciju o ukupnom broju proizvedenih i izdatih tokena
4. Korišćenje tokena na manifestaciji
· Posetioci koriste tokene kao sredstvo nagrađivanja kreativnosti i inovativnosti proizvoda i usluga koji se izlažu na manifestaciji 
· Nagrađivanje se može vršiti isključivo u celobrojnom broju tokena ( na primer 500, 1000, 1500,00 RSD) 
· Nije predviđeno korišćenje delimičnih vrednosti tokena 
· Nakon manifestacije, učesnici predaju svoje ostvarene tokene koji predstavljaju osnov za ostvarivanje prava na poklon-kartice 
5. Zamena tokena za Poklon kartice
· Zamena tokena za poklon-kartice vrši se po završetku manifestacije.
· Na pultu za zamenu nalazi se odgovorna osoba zadužena za prijem tokena i izdavanje poklon-kartica. 
· Prilikom zamene vrši se kontrola odnosa između broja prikupljenih tokena i vrednosti izdatih poklon-kartica.  
· Cilj ovog procesa je obezbeđivanje potpune transparentnosti i kontrole distribucije nagrada
6. Administracija i kontrola
· Organizator vodi evidenciju o ukupnom broju proizvedenih, distribuiranih i vraćenih tokena. 
· Sva izdavanja poklon-kartica evidentiraju se od strane odgovorne osobe na pultu za zamenu
